

**Projektu uzraudzības komisijas sēdes protokols**

Ādažu novadā, 2024. gada 20.augustā  Nr. ĀNP/1-7-5/24/27

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, S.Mūze, G.Dzenis, I.Pērkone, G.Miglāns

**Nepiedalās:** E.Kāpa

**Uzaicināti:** I.Grīviņa-Dilāne, L.Balode, I.Vanka–Krilovska, G.Dundure

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 10.00 un tika slēgta plkst. 11.07

DARBA KĀRTĪBA

1. Par Gaujas krasta nostiprinājuma izbūves projekta gaitu.
2. Par Publiskās ārtelpas projekta projektēšanas un autoruzraudzības iepirkumu.
3. Par iepirkumu “Publiskās un privātās finanšu un ekonomiskie aprēķini jaunas izglītības iestādes izveidei”.

SANĀKSMES GAITA

|  |
| --- |
| 1. **Par Gaujas krasta nostiprinājuma izbūves projekta gaitu** |

(L.Balode)

L.BALODE informē par Gaujas krasta nostiprinājuma darbu progresu, norādot, ka nav pabeigta akmeņu krāvuma izbūve, PP maisu ieklāšana, labiekārtošanas darbi, kā arī nodošana ekspluatācijā. Darbi, kas saistīti ar ūdens daļu, laikā no 29.07. līdz 19.08. nav veikti vētras radītā paaugstināta un duļķaina ūdens līmeņa dēļ.

16. augustā saņemta Būvuzņēmēja vēstule ar lūgumu atļaut veikt darbus pie paaugstināta ūdens līmeņa, atbilstoši būvprojektam, pabeidzot izpildi līdz augusta beigām, kas ir fiksēts arī būvsapulču protokolos.

KOMISIJA NOLEMJ: **Pieņemt informāciju zināšanai un uzdot APN kārtējā būvsapulcē informēt Būvuzņēmēju par projekta nozīmīgumu un aicināt nodrošināt darbu steidzamu izpildi.**

|  |
| --- |
| 1. **Par Publiskās ārtelpas projekta projektēšanas un autoruzraudzības iepirkumu** |

(I.Grīviņa-Dilāne)

I.GRĪVIŅA-DILĀNE informē, ka š.g. 26. jūnijā noslēgts līgums ar CFLA par Publiskās ārtelpas projektēšanas īstenošanu, nepieciešamajiem iepirkumiem un paredzēto finansējumu. Iepirkums par projektēšanu un autoruzraudzību noslēdzies 16.08.2024., kopā pieteikušies divi pretendenti: SIA “Baltex Group” cenu piedāvājums 49354,00 *euro* (bez PVN), un SIA “Livland Group” cenu piedāvājums 53650,00 *euro* (bez PVN), 64916,50 *euro* (ar PVN). Saskaņā ar Iepirkuma komisijas lēmumu SIA “Livland Group” piedāvājums ir atbilstošs.

APN budžetā apstiprinātais pašvaldības finansējums projektam ir 43000,00 *euro* (ar PVN), pietrūkst finansējums 21916,50 *euro*. Projektēšanas sadārdzinājums saistāms ar lielu pieprasījumu, piesaistāmo speciālistu cenām, projekta augsto tehnisko līmeni.

S.MŪZE precizē šogad plānoto avansa maksājumu.

G.MIGLĀNS precizē projekta termiņus atkārtota iepirkuma gadījumā, pieņemot, ka uz sezonas beigām cenas varētu samazināties. I.GRĪVIŅA-DILĀNE informē, ka tas ir maz ticams pieņēmums, turklāt pastāvētu nozīmīgs risks neiekļauties projektam atvēlētajā termiņā.

KOMISIJA NOLEMJ: **Uzdod ANP gatavot uz Finanšu komiteju informatīvu ziņojumu par iepirkuma rezultātiem un lūgt akceptu gatavot uz domes sēdi lēmuma projektu par konceptuālu atbalstu finansējuma palielināšanai un iekļaušanai 2025. gada budžeta tāmē. Šī gada avansam paredzēto trūkstošo summu pārvirzīt no ANP budžeta tāmes resursiem.**

|  |
| --- |
| 1. **Par iepirkumu “Publiskās un privātās partnerības finanšu un ekonomiskie aprēķini jaunas izglītības iestādes izveidei”** |

(I.Pērkone)

I.PĒRKONE iepazīstina ar līdzšinējo iepirkumu procesa gaitu saistībā ar TEP un FEA izstrādes iepirkumu un minēto dokumentu saturu. Budžeta tāmē minētajam iepirkumam tika paredzēti 24794,00 EUR (bez PVN). SIA “PricewaterhouseCoopers” piedāvājums iepirkumā 68650,00 EUR (bez PVN), bija lētākais. Ievērojamo sadārdzinājumu veido FEA izstrādes lielas izmaksas, un Publiski Privātās Partnerības projektam tas ir obligāts nosacījums, savukārt citu finanšu resursu skolas būvniecībai šobrīd nav.

S.MŪZE ierosina pārdomāt turpmākos projektu finansējumu plānus, ņemot vērā sadārdzinājumus.

K.MIĶELSONE precizē, cik ilgi derīgs būs plānotais izmaksu analīžu aprēķins, norādot, ka ministrijas koncentrējas uz dzīvokļu, nevis skolu PPP, rosinot ieguldīt līdzekļus projektēšanā.

KOMISIJA precizē izmaksu sadaļas, kas radījušas būtisku izmaksu pieaugumu.

I.PĒRKONE norāda, ka arī transporta plūsmas shēmas izstrāde un izglītības pakalpojumu sniegšanas plāna izstrāde tāmi sadārdzina, piesaistāmo ārpakalpojumu dēļ.

K.MIĶELSONE un I.PĒRKONE diskutē par laika grafika izvērtēšanu un efektivitāti, kā plānot iestādes ātrāku gatavību, izvērtējot būtisku FEA sadaļas sadārdzinājumu.

KOMISIJA izskatot apvienotā TEP un FEA gatavošanas priekšrocības diskutē par nepieciešamību gatavot dokumentāciju Publiski Privātās Partnerības projektam, ņemot vērā, ka sākotnēji tas sadārdzina FEA dokumentāciju. 2024. gadā APN budžetā jāparedz papildu 19839,90 EUR, un 2025. gada budžetā vēl papildu 33226,60 EUR.

G.PORIETIS rosina paredzēt pašvaldības 2024. gada budžeta grozījumos IIN ieņēmuma palielinājumu, novirzot šo palielinājumu APN budžeta tāmē papildu 19839,90 EUR darījuma līgumcenas daļas apmaksai.

KOMISIJA NOLEMJ: **Uzdod ANP gatavot uz Finanšu komiteju informatīvu ziņojumu par iepirkuma rezultātiem un lūgt akceptu gatavot uz domes sēdi lēmuma projektu par konceptuālu atbalstu finansējuma palielināšanai un iekļaušanai 2025. gada budžeta tāmē. Šī gada avansam paredzēto trūkstošo summu novirzīt no pašvaldības IIN ieņēmuma prognozes palielinājuma.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU